חוק הרשות לפיתוח ירושלים

{{ח:התחלה}}
{{ח:כותרת|חוק הרשות לפיתוח ירושלים, התשמ״ח–1988}}

{{ח:פתיח-התחלה}}
{{ח:מאגר|2000582}} {{ח:תיבה|ס״ח תשמ״ח, 168|חוק הרשות לפיתוח ירושלים|https://fs.knesset.gov.il/11/law/11_lsr_210671.pdf}}; {{ח:תיבה|תש״ן, 2|תיקון|https://fs.knesset.gov.il/12/law/12_lsr_210758.pdf}}; {{ח:תיבה|תשנ״א, 87|תיקון מס׳ 2|https://fs.knesset.gov.il/12/law/12_lsr_210863.pdf}}; {{ח:תיבה|תשנ״ד, 51|חוק הסדרים במשק המדינה (תיקוני חקיקה להשגת יעדי התקציב)|https://fs.knesset.gov.il/13/law/13_lsr_211692.pdf}}; {{ח:תיבה|תשנ״ה, 102|חוק הסדרים במשק המדינה (תיקוני חקיקה)|https://fs.knesset.gov.il/13/law/13_lsr_211090.pdf}}; {{ח:תיבה|תשע״א, 181|חוק המדיניות הכלכלית לשנים 2011 ו־2012 (תיקוני חקיקה)|https://fs.knesset.gov.il/18/law/18_lsr_301268.pdf}}; {{ח:תיבה|תשע״ב, 22|תיקון מס׳ 6|https://fs.knesset.gov.il/18/law/18_lsr_301412.pdf}}; {{ח:תיבה|תשע״ה, 284|תיקון מס׳ 7 לחוק לעידוד מחקר ופיתוח בתעשייה|https://fs.knesset.gov.il/20/law/20_lsr_313651.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”הרשות“ – הרשות לפיתוח ירושלים המוקמת לפי חוק זה;
{{ח:ת|סוג=הגדרה}} ”המועצה“ – מועצת הרשות כאמור {{ח:פנימי|סעיף 8|בסעיף 8}};
{{ח:ת|סוג=הגדרה}} ”המינהלה“ – מינהלת הרשות כאמור {{ח:פנימי|סעיף 10|בסעיף 10}};
{{ח:ת|סוג=הגדרה}} ”השרים“ – יושב ראש ועדת השרים לעניני ירושלים או השר שהממשלה קבעה אותו לענין חוק זה, יחד עם שר האוצר.

{{ח:סעיף|2|הרשות}}
{{ח:ת}} מוקמת בזה הרשות לפיתוח ירושלים.

{{ח:סעיף|3|הרשות – תאגיד}}
{{ח:ת}} הרשות היא תאגיד.

{{ח:סעיף|4|הרשות – גוף מבוקר}}
{{ח:ת}} הרשות היא גוף מבוקר, כמשמעותו {{ח:חיצוני|חוק מבקר המדינה#סעיף 9|בסעיף 9(2) לחוק מבקר המדינה, התשי״ח–1958 [נוסח משולב]}}.

{{ח:סעיף|5|תפקידי הרשות}}
{{ח:תת|(א)}} ואלה תפקידי הרשות:
{{ח:תתת|(1)}} ליזום פעולות לפיתוחה הכלכלי של ירושלים;
{{ח:תתת|(2)}} להכין תכניות לפיתוחה הכלכלי של ירושלים;
{{ח:תתת|(3)}} לעודד יוזמות כלכליות לפיתוח ירושלים;
{{ח:תתת|(4)}} לתאם בין משרדי הממשלה, הרשויות והגופים העושים לפיתוח ירושלים;
{{ח:תתת|(5)}} לספק מידע בכל הקשור ליוזמות, לתכניות ולמפעלים כלכליים בירושלים;
{{ח:תתת|(6)}} לייעץ ולסייע בכל הקשור לתכנון ולהקמה של מפעלים כלכליים בירושלים, לרבות להליכים הדרושים לענין זה לפי כל דין;
{{ח:תתת|(7)}} לפעול למען ריכוז הנהלות משרדים ויחידות ממשלתיים וארגונים ארציים בירושלים.
{{ח:תת|(ב)}} בביצוע תפקידיה תדאג הרשות שפעולותיה לא יעמדו בסתירה עם החלטות שקיבלה מועצת עירית ירושלים ושיהיו תואמות את מדיניותה הכלכלית של הממשלה.

{{ח:סעיף|6|סמכויות הרשות}}
{{ח:ת}} ואלה סמכויות הרשות:
{{ח:תת|(1)}} לקבוע את הגופים שיבצעו תכניות לפיתוח כלכלי שהכינה הרשות;
{{ח:תת|(2)}} לקבוע את השימוש במשאבים שיעמדו לרשותה;
{{ח:תת|(3)}} לגייס הון בישראל ומחוצה לה לצורך ביצוע תפקידיה;
{{ח:תת|(4)}} להקים תאגידים, בעצמה או ביחד עם אחרים, או לרכוש זכויות בתאגידים קיימים, והכל לצורך ביצוע תפקידיה;
{{ח:תת|(5)}} ליצור ולקיים קרנות לפיתוח כלכלי של ירושלים;
{{ח:תת|(6)}} לקבל, בכפוף לאמור בכל חוק, מילווה לצרכי ביצוע תפקידיה ולהנפיק למטרה זו איגרות חוב; איגרות החוב, המילוות ותנאיהן טעונים אישור השרים.

{{ח:סעיף|7|שימוש בהכנסות}}
{{ח:ת}} כל הכנסה שתקבל הרשות תשמש במסגרת תקציבה למטרות שהועידה הרשות לשם ביצוע תפקידיה.

{{ח:סעיף|8|מועצת הרשות}}
{{ח:תת|(א)}} לרשות תהיה מועצה, וזה הרכבה:
{{ח:תתת|(1)}} נציגי הממשלה מקרב עובדי המדינה, שימנו אותם, אחד אחד, השרים הבאים: ראש הממשלה, יושב ראש ועדת השרים לעניני ירושלים או השר שהממשלה קבעה אותו לענין חוק זה, שר האוצר, שר האנרגיה והתשתית, שר הבטחון, שר הבינוי והשיכון, שר הבריאות, השר לעניני דתות, שר החינוך והתרבות, שר החקלאות, שר הכלכלה והתכנון, שר המשפטים, שר העבודה והרווחה, שר הפנים, השר לקליטת העליה, שר התחבורה, שר התיירות, שר התעשיה והמסחר ושר התקשורת;
{{ח:תתת|(2)}} תשעה נציגי עירית ירושלים, מהם ששה שישקפו ככל האפשר את יחסי הכוחות במועצת העיריה;
{{ח:תתת|(3)}} חמישה נציגי ציבור שימנו השרים וראש עירית ירושלים, בתיאום עם לשכת התיאום של הארגונים הכלכליים בירושלים, מקרב גופים הפועלים לפיתוחה הכלכלי של ירושלים;
{{ח:תתת|(4)}} שני נציגי מוסדות להשכלה גבוהה, לרבות מוסדות תורניים, שימנו השרים וראש עירית ירושלים, בהסכמת שר המדע והפיתוח, שר החינוך והתרבות והשר לעניני דתות.
{{ח:תת|(ב)}} יושב ראש המועצה יתמנה בידי המועצה מבין חבריה, באישור השרים.

{{ח:סעיף|9|תפקידי המועצה}}
{{ח:ת}} ואלה תפקידי המועצה:
{{ח:תת|(1)}} לייעץ לממשלה בכל הקשור בביצוע {{ח:חיצוני|חוק-יסוד: ירושלים בירת ישראל#סעיף 4|סעיף 4 לחוק־יסוד: ירושלים בירת ישראל}}, ולייעץ לשרים בכל הקשור בביצוע חוק זה;
{{ח:תת|(2)}} לאשר את תקציב הרשות;
{{ח:תת|(3)}} לפקח על ביצוע תפקידי הרשות.

{{ח:סעיף|10|מינהלת הרשות|תיקון: תש״ן}}
{{ח:ת}} עניני הרשות ינוהלו בידי מינהלה, וזה הרכבה:
{{ח:תת|(1)}} חברי המועצה שהם נציגי השרים הבאים: שר האוצר, שר הבינוי והשיכון, שר הבריאות, השר לעניני דתות, שר החקלאות, שר הכלכלה והתכנון, שר הפנים, שר התיירות ושר התעשיה והמסחר;
{{ח:תת|(2)}} ארבעה מנציגי עירית ירושלים במועצה, שהעיריה קבעה אותם;
{{ח:תת|(3)}} שניים מנציגי הציבור במועצה שיקבעו השרים וראש עירית ירושלים; מונה יושב ראש המועצה מקרב נציגי הציבור, יהיה הוא אחד מבין נציגי הציבור במינהלה.

{{ח:סעיף|11|סייגים לכהונה}}
{{ח:תת|(א)}} לא יכהן כחבר המועצה או כחבר המינהלה –
{{ח:תתת|(1)}} מי שאינו אזרח ישראל;
{{ח:תתת|(2)}} מי שתוך עשר שנים שקדמו למינויו הורשע בפסק דין סופי, או שהיה נושא את עונשו, בשל עבירה שלדעת היועץ המשפטי לממשלה יש עמה קלון;
{{ח:תתת|(3)}} מי שקשור, במישרין או בעקיפין, בעצמו או על ידי קרובו, סוכנו או שותפו, בחוזה או בעסקה עם הרשות, או מי שהוא בעל ענין בתאגיד הקשור כאמור; אך לא יהיו פסולים עובדים או חברי הנהלה של גופים ציבוריים או של חברות ממשלתיות בשל כך בלבד שהגופים או החברות קשורים כאמור.
{{ח:תת|(ב)}} לענין סעיף קטן (א)(3) ולענין {{ח:פנימי|סעיף 16|סעיף 16}} –
{{ח:תת|סוג=הגדרה}} ”בעל ענין“ – בעל חלק העולה על 5 אחוזים מהונו של התאגיד או מכוח ההצבעה בו או מהזכות לרווחיו;
{{ח:תת|סוג=הגדרה}} ”קרוב“ – בן זוג, הורה, בן, בת, אח, אחות ובני זוגם.

{{ח:סעיף|12|תקופת כהונה}}
{{ח:ת}} חברי המועצה וחברי המינהלה יתמנו לשלוש שנים, ואפשר לחזור ולמנותם.

{{ח:סעיף|12א|הוצאות|תיקון: תש״ן}}
{{ח:ת}} חבר המועצה לא יקבל מהרשות שכר בעד שירותיו, אך יהא זכאי לקבל הוצאות שהוציא בקשר למילוי תפקידו כחבר המועצה בשיעורים הנהוגים לגבי עובדי המדינה.

{{ח:סעיף|13|פקיעת כהונה}}
{{ח:ת}} חבר המועצה וחבר המינהלה יחדלו לכהן לפני תום תקופת כהונתם באחת מאלה:
{{ח:תת|(1)}} התפטרו במסירת כתב התפטרות לשרים;
{{ח:תת|(2)}} אם נתמנו בהיותם עובדי המדינה או העיריה – פרשו משירותם.

{{ח:סעיף|14|העברה מכהונה}}
{{ח:ת}} השרים וראש עירית ירושלים יהיו רשאים להעביר חבר המועצה או חבר המינהלה מכהונתו לפני תום תקופת כהונתו באחת מאלה:
{{ח:תת|(1)}} נבצר ממנו דרך קבע למלא את תפקידו;
{{ח:תת|(2)}} הורשע בעבירה שלדעת היועץ המשפטי לממשלה יש עמה קלון;
{{ח:תת|(3)}} נתקיים בו הסייג {{ח:פנימי|סעיף 11|שבסעיף 11(א)(3)}}.

{{ח:סעיף|15|סדרי דיון}}
{{ח:ת}} המועצה והמינהלה יקבעו את דרכי עבודתן וסדרי הדיונים בהן, במידה שלא נקבעו בחוק זה או על פיו.

{{ח:סעיף|16|חובת גילוי זיקה בעסקה}}
{{ח:תת|(א)}} חבר המועצה או חבר המינהלה שיש לו או שעשוי להיות לו, במישרין או בעקיפין, בעצמו או על ידי קרובו, סוכנו או שותפו, או לתאגיד שהוא בעל עניין בו, כל חלק או זיקה או ענין בכל עסקה עם הרשות אשר עומדת לדיון במועצה או במינהלה –
{{ח:תתת|(1)}} יודיע על כך ליושב ראש המועצה או המינהלה, לפי הענין, מיד לאחר שנודע לו על העסקה;
{{ח:תתת|(2)}} לא יהיה נוכח בדיונים באותה עסקה ולא ישתתף בהחלטה המתייחסת אליה או הקשורה עמה.
{{ח:תת|(ב)}} סעיף קטן (א) לא יחול על עסקה או ענין בשל כך בלבד שחבר המועצה או חבר המינהלה משמש כעובד בתאגיד כאמור באותו סעיף קטן או כחבר בהנהלתו.

{{ח:סעיף|17|תוקף פעולות}}
{{ח:ת}} קיום המועצה והמינהלה, סמכויותיהן ותוקף החלטותיהן לא ייפגעו מחמת שנתפנה מקומו של חבר המועצה או חבר המינהלה, או מחמת ליקוי במינוים או בהמשך כהונתם.

{{ח:סעיף|18|מנהל הרשות}}
{{ח:תת|(א)}} המועצה, באישור השרים וראש עירית ירושלים, תמנה מנהל לרשות.
{{ח:תת|(ב)}} המנהל יהיה אחראי כלפי המועצה, המינהלה והשרים לביצוע החלטותיהם ולביצוע תפקידי הרשות.

{{ח:סעיף|19|כהונת המנהל ותנאי העסקתו}}
{{ח:תת|(א)}} תקופת כהונתו של המנהל תהיה חמש שנים; המועצה, באישור השרים וראש עירית ירושלים, רשאית להאריך את המינוי לתקופה נוספת.
{{ח:תת|(ב)}} המנהל יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות ליושב ראש המועצה;
{{ח:תתת|(2)}} השרים וראש עירית ירושלים, לאחר התייעצות במועצה, קבעו כי נבצר מהמנהל דרך קבע למלא תפקידו.
{{ח:תת|(ג)}} השרים וראש עירית ירושלים, באישור המועצה, יקבעו את שכרו ותנאי העסקתו של המנהל.

{{ח:סעיף|20|תנאי העסקתם של עובדי הרשות}}
{{ח:ת}} תנאי עבודתם של עובדי הרשות ושכרם יהיו כשל עובדי המדינה.

{{ח:סעיף|21|דו״חות}}
{{ח:ת}} הרשות תגיש לשרים, לראש עירית ירושלים ולועדת הכספים של הכנסת, בתחילת כל שנת כספים, דין וחשבון לגבי השנה שחלפה; הדין וחשבון יכלול –
{{ח:תת|(1)}} מאזן שנתי מבוקר בידי רואה חשבון;
{{ח:תת|(2)}} דו״ח הכנסות והוצאות;
{{ח:תת|(3)}} דו״חות בדבר המשאבים של הרשות ואופן השימוש בהם;
{{ח:תת|(4)}} סקירה בדבר ביצוע תקציב הרשות;
{{ח:תת|(5)}} סקירה על פעולות הרשות באותה שנה.

{{ח:סעיף|22|דיווח לפי דרישה}}
{{ח:ת}} השרים וראש עירית ירושלים רשאים לדרוש מהרשות, בכל עת, דין וחשבון ומידע אחר על כל ענין שהוא בגדר תפקידיה וסמכויותיה.

{{ח:סעיף|22א|דין הרשות כדין המדינה|תיקון: תש״ן}}
{{ח:ת}} דין הרשות כדין המדינה לענין תשלום מסים, אגרות, ארנונות, היטלים ותשלומי חובה אחרים.

{{ח:סעיף|22ב|דין מנהל הרשות, חברי המועצה ועובדיה|תיקון: תש״ן}}
{{ח:תת|(א)}} דין מנהל הרשות, חברי המועצה ועובדיה כדין עובדי המדינה לענין חיקוקים אלה:
{{ח:תתת|(1)}} {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:תתת|(2)}} {{ח:חיצוני|חוק שירות המדינה (סיוג פעילות מפלגתית ומגבית כספים)|חוק שירות המדינה (סיוג פעילות מפלגתית ומגבית כספים), התשי״ט–1959}};
{{ח:תתת|(3)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}};
{{ח:תתת|(4)}} {{ח:חיצוני|חוק שירות הציבור (הגבלות לאחר פרישה)|חוק שירות הציבור (הגבלות לאחר פרישה), התשכ״ט–1969}};
{{ח:תתת|(5)}} ההוראות הנוגעות לעובדי ציבור {{ח:חיצוני|חוק העונשין|בחוק העונשין, התשל״ז–1977}}.
{{ח:תת|(ב)}} בסעיף קטן (א), פסקאות (1), (2) ו־(4) לא יחולו על חברי המועצה המכהנים כחבר מועצת העיריה, ופסקה (4) לא תחול אף על חברי המועצה שהם נציגי הציבור.

{{ח:סעיף|22ג|הטבות למפעלים עתירי ידע, למפעלים עתירי טכנולוגיה ולמפעלים באזור תעשייה גדול|תיקון: תשנ״א, תשנ״ד, תשנ״ה, תשע״א, תשע״ה}}
{{ח:תת|(א)}} לעניין מתן הטבות לפי {{ח:חיצוני|חוק לעידוד השקעות הון|חוק לעידוד השקעות הון}}, יראו, החל ביום כ״ה בטבת התשע״א (1 בינואר 2011), מפעל תעשייתי שהוא מפעל עתיר ידע, מפעל עתיר טכנולוגיה, מפעל שנמצא באזור תעשייה גדול, וכן בניין תעשייתי ובניין תעשייתי משופץ שהושכרו למפעל כאמור, אשר נמצאים בירושלים, כאילו הם נמצאים באזור פיתוח א׳, כמשמעותו {{ח:חיצוני|חוק לעידוד השקעות הון|בחוק האמור}}.
{{ח:תת|(ב)}} בסעיף זה –
{{ח:תת|סוג=הגדרה}} ”בניין תעשייתי“ – כהגדרתו {{ח:חיצוני|חוק לעידוד השקעות הון#סעיף 40א|בסעיף 40א לחוק לעידוד השקעות הון}}, ויראו כאילו בפסקה (2) שבה, אחרי ”בשיעור שנקבע בכתב האישור“ – נאמר ”ושאינו פחות מ־70%“;
{{ח:תת|סוג=הגדרה}} ”בניין תעשייתי משופץ“ – כהגדרתו {{ח:חיצוני|חוק לעידוד השקעות הון#סעיף 40א|בסעיף 40א לחוק לעידוד השקעות הון}};
{{ח:תת|סוג=הגדרה}} ”חוק לעידוד השקעות הון“ – {{ח:חיצוני|חוק לעידוד השקעות הון|חוק לעידוד השקעות הון, התשי״ט–1959}};
{{ח:תת|סוג=הגדרה}} ”מפעל עתיר ידע“, ”מפעל עתיר טכנולוגיה“ – מפעל שראש הרשות הלאומית לחדשנות טכנולוגית כמשמעותו {{ח:חיצוני|חוק לעידוד מחקר, פיתוח וחדשנות טכנולוגית בתעשייה|בחוק לעידוד מחקר, פיתוח וחדשנות טכנולוגית בתעשייה, התשמ״ד–1984}} אישר אותו לעניין סעיף זה בהתאם לכללים שקבעו השרים בתקנות;
{{ח:תת|סוג=הגדרה}} ”מפעל באזור תעשייה גדול“ – מפעל שנמצא באזור תעשייה ששטחו, בהתאם לתכנית בניין עיר מאושרת המיועדת לתעשייה, מאה דונם לפחות.

{{ח:סעיף|22ד|עידוד לימודי השכלה גבוהה לחיילים משוחררים זכאים בירושלים|תיקון: תשע״ב}}
{{ח:ת}} הקרן לעידוד לימודי השכלה גבוהה תעודד חיילים משוחררים זכאים, לפי הוראות {{ח:חיצוני|חוק קליטת חיילים משוחררים#סעיף 7א|סעיף 7א(ב)(1) לחוק קליטת חיילים משוחררים}}, ללמוד במוסדות להשכלה גבוהה בירושלים, באמצעות מימון השתתפות בשכר הלימוד באותם מוסדות, והכל בהתאם לתנאים שנקבעו לעניין {{ח:חיצוני|חוק קליטת חיילים משוחררים#סעיף 7א|הסעיף האמור}}, ויראו לעניין {{ח:חיצוני|חוק קליטת חיילים משוחררים#סעיף 7א|סעיף 7א(ב)(1) האמור}} את ירושלים כאזור סיוע; בסעיף זה –
{{ח:ת|סוג=הגדרה}} ”אזור סיוע“ – כהגדרתו {{ח:חיצוני|חוק קליטת חיילים משוחררים#סעיף 7א|בסעיף 7א(א) לחוק קליטת חיילים משוחררים}};
{{ח:ת|סוג=הגדרה}} ”חוק קליטת חיילים משוחררים“ – {{ח:חיצוני|חוק קליטת חיילים משוחררים|חוק קליטת חיילים משוחררים, התשנ״ד–1994}};
{{ח:ת|סוג=הגדרה}} ”חייל משוחרר זכאי“ – חייל משוחרר שמתקיימים בו תנאי הזכאות לפי {{ח:חיצוני|חוק קליטת חיילים משוחררים#סעיף 7א|סעיף 7א(ג) ו־(ד) לחוק קליטת חיילים משוחררים}} לעניין {{ח:חיצוני|חוק קליטת חיילים משוחררים#סעיף 7א|סעיף 7א(ב)(1) לחוק האמור}};
{{ח:ת|סוג=הגדרה}} ”מוסד להשכלה גבוהה“ – כמשמעותו בהוראות לפי {{ח:חיצוני|חוק קליטת חיילים משוחררים#סעיף 7א|סעיף 7א(ג) לחוק קליטת חיילים משוחררים}} לעניין {{ח:חיצוני|חוק קליטת חיילים משוחררים#סעיף 7א|סעיף 7א(ב)(1) לחוק האמור}};
{{ח:ת|סוג=הגדרה}} ”הקרן לעידוד לימודי השכלה גבוהה“ – כמשמעותה {{ח:חיצוני|חוק קליטת חיילים משוחררים#סעיף 7א|בסעיף 7א(ב) לחוק קליטת חיילים משוחררים}}.

{{ח:סעיף|23|ביצוע ותקנות}}
{{ח:ת}} השרים ממונים על ביצוע חוק זה והם רשאים להתקין תקנות לביצועו.

{{ח:חתימות|נתקבל בכנסת ביום י״ב באב התשמ״ח (26 ביולי 1988).}}
* '''יצחק שמיר'''
ראש הממשלה
* '''משה נסים'''
שר האוצר
* '''שמעון פרס'''
ממלא מקום ראש הממשלה ושר החוץ
* '''חיים הרצוג'''
נשיא המדינה
{{ח:סוגר}}
{{ח:סוף}}
{{#ifeq:{{NAMESPACENUMBER}}|0|[[קטגוריה:שלטון מקומי|{{#invoke:String|replace|{{PAGENAME}}|||plain=false}}]]}}

[[קטגוריה:בוט חוקים]]